
Az ukrán-magyar kapcsolatok változásai 2014-2022.

Magyarország és Ukrajna kapcsolata láthatóan megromlott az utóbbi években. Napjaink Ukrajnájában a kisebbségeknek komoly problémákkal kell megküzdeniük. Az Ukrán Állam olyan törvényeket fogad el, amelyek korlátozzák az ott élő kisebbségek jogait.
A dolgozatomban az ukrán-magyar kapcsolatok változását követem nyomon. 2014-ben volt egy fontos esemény Ukrajnában, ami tulajdonképpen egy nagy politikai fordulatot hozott. Ezzel kapcsolatban megvizsgálom a magyar reakciókat, s az azóta bekövetkezett változásokat 2014 – 2022 között. Azt állítom, hogy ezen időszakban (2017 körül) van egy törés, és az egyébként reményteljesnek induló ukrán-magyar kapcsolatok azóta folyamatosan lefelé ívelnek egészen máig, az ukrán-orosz háború kitörtével pedig még rosszabb lett a helyzet. A hipotézis alátámasztására a magyar és ukrán külügyminisztériumok és kormányok nyilatkozatait használom föl, ezek alapján próbálok rávilágítani a 2017-ben bekövetkezett változásra.



